armvectores/hy_wikipedia_2023 huggingface dataset:
Թինաթին Ասաթիանի

Վիքիպեդիայում կան հոդվածներ  Ասաթիանի ազգանունով այլ մարդկանց մասին:Թինաթին (Թինա) Լևանի Ասաթիանի (վրաց.՝ თინათინ ლევანის ასული ასათიანი, մարտի 12, 1918(1918-03-12), Թիֆլիս, Անդրկովկասյան կոմիսարիատ - հուլիսի 20, 2011(2011-07-20), Երևան, Հայաստան), Հայաստանի Գիտությունների Ակադեմիայի ակադեմիկոս։ Ֆիզիկամաթեմատիկական գիտությունների դոկտոր։ ՀՀ գիտության վաստակավոր գործիչ։ Ջ. Սորոսի պատվավոր պրոֆեսոր (1994-1995)։


== Կենսագրություն ==
Ծնվել է 1918 թվականի մարտի 12-ին Թբիլիսիում։ Ավարտել է Թբիլիսիի պետական համալսարանը և Լենինգրադի ֆիզիկատեխնիկական ինստիտուտի ասպիրանտուրան։ Թ. Ասաթիանիի գործունեությունը սկսվել է եղբայրներ Ա. Ի. Ալիխանյանների կողմից ղեկավարվող տիեզերական ճառագայթների հետազոտման Արագածյան կայանում։ 1944-1987 թվականներին եղել է Երևանի ֆիզիկայի ինստիտուտի մյու-մեզոնային լաբորատորիայի վարիչ։ 1968 թվականից՝ Երևանի պետական համալսարանի պրոֆեսոր։ Բազմաթիվ գիտական աշխատությունների հեղինակ։ Լենինյան մրցանակի դափնեկիր (1970, Արտյոմ Ալիխանյանի և այլ գիտնականների խմբի հետ)։ Հայտնի հասարակական գործիչ։
Թբիլիսի քաղաքի պատվավոր քաղաքացի։


== Պարգևներ, մցանակներ ==
Ջորջ Սորոսի անվան հիմանդրամի պատվավոր պրոֆեսոր (1974)
Հայկական ԽՍՀ գիտության վաստակավոր գործիչ
Լենինյան մրցանակ (1970)
Պատվի շքանշան
Թբիլիսիի պատվավոր քաղաքացի


== Ծանոթագրություններ ==
Նեհատու (այլ կիրառումներ)

Նեհատու անունը կամ տերմինը կարող է վերաբերել հետևյալ հոդվածներին․

Նեհատու - գյուղ Էստոնիայի Հանիլա շրջանի կազմում։
Նեհատու - գյուղ Էստոնիայի Յիելեհտմե շրջանի կազմում։
Տալդա (Աբայի վտակ)

Անվան այլ կիրառումների համար տե՛ս՝ Տալդա (այլ կիրառումներ)Տալդա (ռուս.՝ Талда), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետի ակունքը գտնվում է  13 կմ Աբաի գետի ձախ ափից։ Գետի երկարությունը 13 կմ է։


== Ջրային գրանցման տվյալներ ==
Ռուսաստանի ջրային գրանցման տվյալների համաձայն՝ գետը պատկանում է Վերեխնոբոսկոմի ավազային շրջանին, գետային ենթավազանները՝ Բիյն և Կատունն են։ Գետի գետային ավազանը Վերին Օբն է՝ մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային օբյեկտի կոդը պետական ջրային գրանցման մեջ՝ 13010100312115100003755
Հիդրոլոգիական ուսումնասիրության կոդը՝ 115100375
Ավազանի կոդը՝ 13.01.01.003
Հիդրոլոգիական ուսումնասիրության հատորի կոդը՝ 15
Հիդրոլոգիական ուսումնասիրության թողարկման համարը՝ 1։


== Ծանոթագրություներ ==


== Արտաքին հղումներ ==
Ռուսաստանի Դաշնության բնապահպանության  և բնական պաշարների նախարարություն Archived 2015-05-26 at the Wayback Machine.
Ֆաստով

Ֆաստով (ուկրաիներեն՝ Фастів), քաղաք Ուկրաինայի Կիևի մարզի Ֆաստովի շրջանում, շրջկենտրոն։
2011 թվականի տվյալներով Ֆաստով քաղաքում բնակվում էր 50 517 մարդ։


== Ծանոթագրություններ ==


== Արտաքին հղումներ ==
Պաշտոնական կայք Archived 2011-01-25 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
(3678) Մոնգմանվայ

(3678) Մոնգմանվայ (անգլ.՝ Mongmanwai), աստերոիդ աստերոիդների հիմնական գոտում։ Հայտնաբերվել է 1966 թվականի հունվարի 20-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,55264 ա. մ., առավելագույնը մոտենում է 2,07 ա. մ. հեռավորության վրա և հեռանում 3,0353 ա. մ.։ Արեգակի շուրջ մեկ ամբողջական պտույտ է կատարում 1489,64 երկրային օրվա ընթացքում, իր ուղեծրով շարժվելով միջինում 0,241668 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,28° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3678) Մոնգմանվայ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աննա ֆոն Վալ

Աննա Էդուարդովնա ֆոն Վալ (Վաալ) (գերմ.՝ Anna von Wahl, փետրվարի 26, 1861(1861-02-26), Սանկտ Պետերբուրգ, Ռուսական կայսրություն - սեպտեմբերի 11, 1938(1938-09-11), Ֆյուրսթենֆելդբրուք, Վերին Բավարիա, Բավարիա, Նացիստական Գերմանիա), նկարիչ, գծանկարիչ, գեղանկարիչ և նկարազարդող։


== Կենսագրություն ==
Աննա ֆոն Վալը սերում է բալթյան գերմանացիներից, Դորպատի համալսարանի ռեկտոր Էստլանդացի բարոն Էդուարդ ֆոն Վալի (Բաալ) դուստրն է։ 1878-1880 թվականներին սովորել է Սանկտ Պետերբուրգի գեղարվեստի կայսերական ակադեմիայում, այնուհետև` Փարիզի Կոլարոսի ակադեմիայում՝ Ռաֆայել Կոլլենի և Գյուստավ Կուրտուայի մոտ։ 1883-1888 թվականներին աշխատել է Սանկտ Պետերբուրգում` արքունական նկարիչ Միխայիլ Զիչիի արվեստանոցում։ Մասնակցել է Կայսերական ակադեմիայի ցուցահանդեսներին, 1887 թվականին պարգևատրվել է մեդալով։
1888 թվականից Բեռլինի գեղարվեստի ակադեմիայում հաճախել է Ֆրանց Սկարբինայի և Մաքս Քլեյնի դասախոսություններին։ Ավելի ուշ նա օանաչողական շրջայցեր է կատարել Գերմանիայում, Անգլիայում և Իտալիայում։
1890 թվականին` հոր մահվանից հետո տեղի ունեցած դժբածտ դեպքի պատճառով, վերադարձել և ապրել է Դորպատում, 1896 թվականից՝ Բեռլինում, որտեղ եղել է Նկարիչների ասոցիացիայի անդամ։ 1913 թվականին բնակություն է հաստատել Ֆյուրսթենֆելդբրուքում։


== Ստեղծագործություն ==
Աննա ֆոն Վալը յուղաներկով, ջրաներկով և գծանկարներով պատկերագրական կոմպոզիցիաների, դիմանկարների, ինտերիերի և բնանկարների, ինչպես նաև մանկական գրքերի և ամսագրերի, պաստառների և գրքապիտակների հեղինակ է։ Նկարչի աշխատանքները ժամանակին շատ բարձր էին գնահատվում։

		
		


== Ծանոթագրություններ ==


== Գրականություն ==
Булгаков Ф. И.: Наши художники. Живописцы, скульпторы, мозаичисты, граверы и медальеры . Трилистник, M. 2002.
Булгаков Ф. И.: Наши художники на академическихъ выставкахъ послѣдняго 25-ти лѣтія. СПБ. 1890
Художники народов СССР. Библиографический словарь. Изд. II. M. 1976.
Բերտոլդ Դամքե

Բերտոլդ Դամքե (գերմ.՝ Berthold Damcke, փետրվարի 6, 1812(1812-02-06), Հաննովեր, Բրաունշվայգ-Լյունեբուրգ - փետրվարի 15, 1875(1875-02-15), Փարիզ), գերմանացի դաշնակահար, ուսուցիչ, դիրիժոր, կոմպոզիտոր և երաժշտական քննադատ։


== Կենսագրություն ==
Սկզբում նա ուսումնասիրել է աստվածաբանություն, ապա երաժշտություն Ֆրանկֆուրտում. Ալոիս Շմիթի և Ֆերդինանդ Ռիսի աշակերտը։ 1834 թվականից ալտ է նվագել Հաննովերի պալատական նվագախմբում, այնուհետև ղեկավարել է Բադ Կրոյցնախի երգչախումբը, իսկ 1837 թվականից հանդես է եկել Պոտսդամում։ Այնուհետև ապրել և աշխատել է Քյոնիգսբերգում, Բեռլինում։ 1845-1855 թվականներին աշխատել է Սանկտ Պետերբուրգում, հանդես է եկել որպես դաշնակահար և դիրիժոր, տպագրվել է «Ընթերցանության գրադարան», «Հայրենական գրառումներ» ամսագրերում, «St. Petersburgische Zeitung» և այլ թերթերում։ 1855 թվականին նա տեղափոխվել է Բրյուսել, որտեղ նրա աշակերտը մասնավորապես եղել է Սամուել դե Լանգե կրտսերը։ 1847 թվականին աշխատելով Ռուսաստանում՝ ծանոթացել և ընկերացել է Էկտոր Բեռլիոզի հետ, շարունակել է ընկերությունը նրա հետ Փարիզում, որտեղ ապրել է 1859 թվականից (երաժշտա-տեսական առարկաներ է դասավանդել Փարիզի կոնսերվատորիայում) և, ի վերջո, դարձել նրա կտակակատարներից մեկը։ Խմբագրել է Քրիստոֆ Վիլիբալդ Գլյուկի ստեղծագործությունների հրատարակությունը։ Եղել է պետերբուրգյան որոշ ամսագրերի և թերթերի օտարերկրյա մշտական թղթակիցը։
Մահացել է 63 տարեկանում Փարիզում և թաղվել Պեր Լաշեզ գերեզմանատանը։
Գրել է «Դեբորա» և «Թովիա» օրատորիաները, «Քեթհենը Գեյլբրոննից» օպերան (1845, Քլայսթի համանուն պիեսի հիման վրա), այլ երգչախմբային, վոկալ և կամերային ստեղծագործություններ։


== Գրականություն ==
Музыкальный энциклопедический словарь / Гл. ред. Г. В. Келдыш. - М.: Советская энциклопедия, 1990. - с. 161
Alexandre Bibesco. Berthold Damcke; étude biographique et musicale — Paris: Alphonse Lemerre, 1894.(ֆր.)


== Ծանոթագրություններ ==


== Արտաքին հղումներ ==
Berthold Damcke on Kotte autographs
Biography on Archive.com
Berthold Damcke on IMSLP
Berthold Damcke (1812 - 1875) on The LiederNet Archive
Berthold Damcke on Musicalics
Damcke Archived 2019-04-18 at the Wayback Machine. on Oxford index
Սոզոպոլի համայնք

Անվան այլ կիրառումների համար տե՛ս՝ Սոզոպոլ (այլ կիրառումներ)Սոզոպոլի համայնք (բուլղար․՝ Община Созопол), համայնք Բուլղարիայում։ Վարչականորեն գտնվում է Բուրգասի մարզում։ Վարչական կենտրոնն է Սոզոպոլ քաղաքը։
Համայնքի տարածքի մակերեսը կազմում է 402,87 կմ²։
Ստրումյանի համայնքի քմեթը (քաղաքապետ) ընտրությունների արդյունքում Տիհոմիր Յորդանով Յանակիևն է։


== Բնակչություն ==
Ըստ 2011 թվականի մարդահամարի տվյալների՝ համայնքի բնակչությունը կազմում է 14826 մարդ։


== Համայնքի կազմ ==
Համայնքի մեջ են մտնում հետևյալ բնակավայրերը՝

քաղաք Սոզոպոլ
քաղաք Չեռնոմորեց
գյուղ Ատիա
գյուղ Վիրշիլո
գյուղ Գաբիր
գյուղ Զիդարովո
գյուղ Ինջե Վոյվոդա
գյուղ Կրուշևեց
գյուղ Պրիսադ
գյուղ Ռավադինովո
գյուղ Ռավնա Գորա
գյուղ Ռոսեն


== Ծանոթագրություններ ==


== Արտաքին հղումներ ==
Համայնքի պաշտոնական կայք (բուլղ.)
Չերվոնոե (գյուղ, Բելոգորսկի շրջան)

Անվան այլ կիրառումների համար տե՛ս՝ ՉերվոնոեՉերվոնոե (ուկրաիներեն՝ Червоне), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Չերվոնոե գյուղում բնակվում էր 222 մարդ։ Բնակավայրը զբաղեցնում է 0,082 կմ² տարածք։ Բնակչության խտությունը կազմում էր 2707,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զոհվելուց յոթ ժամ առաջ

«Յոթ ժամ զոհվելուց առաջ» (ռուս.՝ Семь часов до гибели), խորհրդային լիամետրաժ գունավոր գեղարվեստական ֆիլմ, որը բեմադրվել է «Լենֆիլմ» կինոստուդիայում 1983 թվականին ռեժիսոր Անատոլի Վեխոտկոյի կողմից։
Խորհրդային Միությունում ֆիլմի պրեմիերան տեղի է ունեցել 1983 թվականի հուլիսի 25-ին։


== Սյուժե ==
Հայրենի գյուղ այցելելուց հետո վիրաբույժ Շուլգինը մտածում է տուն վերադառնալու մասին։ Նա աշխատում է նավագնացության վրա հյուսիսում։ Ազնիվ, սկզբունքային բժիշկ է, բայց կարծում է, որ իր տարիքում՝ քառասունից հետո, կարելի էր հասնել շատ ավելին։
Իր հերթապահության ժամանակ նա կանչվում է ռազմանավ, որտեղ ծանր վնասվածք էր ստացել նավաստի Կորոլյովը։ Ուղղաթիռը, որով նրանք պետք է վերցնեին հիվանդին, վատ եղանակի պատճառով հազիվ է հաղթահարում իր առջև դրված խնդիրը։ Շուլգինը ստիպված է լինում ցած նետվել նավի տախտակամածին՝ թիմի ձգված տենտի վրա։ Բարդ վիրահատության ժամանակ լինում են հսկայական դժվարություններով, բայց այն հաջող է անցնում։ Հիվանդը փրկվում է, չնայած փրկության հնարավորությունները նվազագույն էին։
Շուլգինը սկզբում հրաժարվում է վիրահատությունից, սակայն ունենալով ընտրություն՝ հիվանդը կարող է ապրել կամ չապրել, անում է հնարավոր ամեն ինչ, և գտնում է հավատն իր նկատմամբ՝ որպես բժիշկ։


== Դերերում ==
Եվգենի Ժարիկով – Ալեքսեյ Շուլգին, վիրաբույժ
Նատալյա Գվոզդիկովա – Իրինա Շուլգինա
Լեոնիդ Մարկով – Նեչաև, սառցահատի նավապետ
Յուրի Դեմիչ – Գարկուշա, նավապետ
Ալեքսանդր Զբրուև – Կուսակով, ուղղաթիռի օդաչու
Գերբերտ Դմիտրիև – Պետրիշչև, սառցահատի նոր նավապետ


== Նկարահանող խումբ ==
Սցենարի հեղինակ՝ Վլադիմիր Ակիմով
Բեմադրող ռեժիսոր՝ Անատոլի Վեխոտկո
Բեմադրող օպերատոր՝ Սեմյոն Իվանով
Բեմադրող նկարիչ՝ Վլադիմիր Կոստին
Կոմպոզիտոր՝ Իգոր Ցվետկով


== Ծանոթագրություններ ==


== Արտաքին հղումներ ==
«Զոհվելուց յոթ ժամ առաջ»(անգլ.) ֆիլմը Internet Movie Database կայքում
Վիկտորյա Էմ

Վիկտորյա Վյաչեսլավովնա Էմ (ռուս.՝ Виктория Вячеславовна Эм, հունվարի 20, 2001(2001-01-20)), ռուս ռեգբիստ, ԲԿՄԱ ակումբի խաղացող (պրոպ և կենտրոն)։


== Կարիերա ==
«Հարավային Տուշինո» № 103 դպրոցի սան է («ռեգբիի թեքումով)։ Մինչև ռեգբիի անցնելն զբաղվել է բասկետբոլով և հանդբոլով։ ԲԿՄԱ-ի կազմում սկսել է հանդես գալ 2019 թվականին։ 2020 թվականին դարձել է ռեգբի-7-ի Ռուսաստանի գավաթակիր, Մոսկվայի ռեգբի-7-ի չեմպիոն։ 2020 թվականի դեկտեմբերին ստացել է Ռուսաստանի լավագույն երիտասարդ խաղացողի մրցանակը Ռուսաստանի ռեգբիի ֆեդերացիայի վարկածով։
2021 թվականի ապրիլին ԲԿՄԱ-ի կազմում դարձել է ռեգբի-7-ի Ռուսաստանի չեմպիոն, թեև BBA-ի դեմ եզրափակիչ խաղի հայտացուցակում (15:0 հաղթանակ) չի հայտնվել․ մասնակցել է 5-րդ փուլին (մարտի 13-14)՝ աչքի ընկնելով փորձով BBA-ի դեմ տուրի եզրափակիչ խաղում։
Ռուսաստանի մինչև 18 տարեկանների հավաքականի կազմում դարձել է 2019 թվականի Եվրոպայի առաջնության բրոնզե մեդալակիր, որը տեղի է ունեցել լեհական Յարոցին քաղաքում, և 9 փորձ է կատարել (խմբային փուլում Լեհաստանի և Շվեդիայի դեմ խաղերում՝ 4-ական փորձ, Չեխիայի դեմ քառորդ եզրափակչում՝ մեկ)։ 2021 թվականին Ռուսաստանի ռեգբիի կանանց հավաքականում նորամուտը նշել է Մադրիդի երկփուլ մրցաշարում (անգլ.՝ Madrid Sevens)՝ աչքի ընկնելով Լեհաստանի հավաքականի դեմ խաղում (45:7)։ Ռուսաստանն այդ մրցաշարում հաղթանակ է տարել երկու փուլերում։
Նույն 2021 թվականին Վիկտորիան հանդես է եկել ռեգբիի Եվրոպայի առաջնության երկու փուլերում՝ Լիսաբոնում և Մոսկվայում՝ հաղթելով Եվրոպայի չեմպիոնի իր առաջին տիտղոսը։ Նա հանդես է եկել օլիմպիական որակավորման մրցաշարում, որտեղ Ռուսաստանի կանանց թիմը նվաճել են Տոկիոյի Օլիմպիական խաղերի ուղեգիր, սակայն խաղերին չի մեկնել։
2022 թվականին Մալագայի Համաշխարհային սերիայի փուլում Ռուսաստանի հավաքականի հետ Վիկտորիա Էմը նվաճել է արծաթե մեդալ։


== Անձնական կյանք ==
Սիրելի ֆիլմը՝ «1+1», սիրելի գիրքը՝ Ջեկ Լոնդոնի «Նախնիների կանչը»։ Քույրը՝ Եկատերինան, նույնպես խաղում է ԲԿՄԱ-ում, և ինքն է Վիկտորյային հրավիրել ռեգբիի առաջին մարզումներին։


== Ծանոթագրություններ ==


== Արտաքին հղումներ ==
Վիկտորյա Էմ Ինստագրամում
Կաղապար:World Rugby Sevens Series
Հայադ

Հայադ, գյուղ Արցախի Մարտակերտի շրջանում, շրջանի հարավային մասում, Խաչեն գետի վերին հոսանքի ձախ կողմում, Շուշի քաղաքից 33 կմ հյուսիս-արևմուտք։
Մտել է Երևանի նահանգի Ջևանշիրի գավառի կազմի մեջ։
Տարածքն անտառապատ էր։


== Անվանումներ ==
Գյուղն ունեցել է հետևյալ անվանումները. Ախմախի գյուղ, Ախմախու գյուղ։


== Պատմամշակութային կառույցներ ==
Գյուղից հյուսիս գտնվում էր Արարատ ավերակ վանքը։


== Ծանոթագրություններ ==
Ցարիցինի հրշեջ խմբի շենք

Ցարիցին քաղաքի առաջին հրդեհային կայանի շենք (ռուս.՝ Здание первой пожарной части города Царицына), 19-րդ դարի տարածաշրջանային նշանակության Ցարիցինի ճարտարապետության հուշարձան։ Գտնվում է Վոլգոգրադի Կենտրոնական շրջանում՝ Կոմունիստական 5 հասցեում։


== Պատմություն ==

Մինչև հեղափոխությունը Ցարիցինում եղել են հրդեհային միավորների մի քանի շենքեր։ Դրանցից երկուսը պահպանվել են մինչև այսօր (երկրորդը՝ Վորոշիլովսկի շրջանում)։
1891 թվականին որոշվել է կառուցել հրդեհային կայան, իսկ 1897 թվականին շենքը շահագործման է հանձնվել, ինչի մասին վկայում է շենքի ճակատային մասի մակագրությունը։ Ըստ մեկ տեղեկատվության`շենքը խիստ վնասվել է Ստալինգրադի ճակատամարտի ժամանակ, այլ տեղեկություններով՝ ավերվել է 1930-ական թվականներին։ 1950-ական թվականներին վերականգնվել է առանց դիտանոցի։ 1995 թվականի հրդեհից հետո շենքը վերականգնվել է իր նախնական տեսքով։


== Ներկա իրավիճակ ==
Ներկայումս շենքը իր ուղղակի նպատակով չի օգտագործվում։ Այնտեղ են գտնվում`

Վոլգոգրադի միացյալ պետական քաղաքական վարչությունը
Վոլգոգրադի Հարավային դաշնային շրջանում Ռուսաստանի Դաշնության Նախագահի լիազոր ներկայացուցչի Վոլգոգրադի գրասենյակը
Վոլգոգրադի մարզի վարչակազմի Ավտոմոբիլային ճանապարհների վարչությունը


== Հետաքրքիր փաստեր ==
2013 թվականի Ստալինգրադ ֆիլմում որոշ տեսարաններ տեղի են  ունենում Ցարիցինի հրշեջ վարչության շենքում։ Ֆիլմում շենքը սխալմամբ պատկերված է դիտանոցով (ապամոնտաժվել է 1930-ականներին, վերականգնվել է 1995 թվականին)։
Ճակատամասի վրա պահպանվել է Սարատովի մարզի և Ցարիցինայի զինանշանների կոմպիլյացիան։
Այս շենքում 1900 թվականի հունիսի 23-ին բացվել է Ցարիցինի առաջին հանրային գրադարանը։


== Ծանոթագրություններ ==


== Արտաքին հղումներ ==
Первая пожарная часть на сайте «Фото Волгограда»
Пожарная каланча
Пожарная каланча на сайте «Волгоград из моего окна»
Սկիբինցի (գյուղ, Պոգրեբիշչեի շրջան)

Անվան այլ կիրառումների համար տե՛ս՝ ՍկիբինցիՍկիբինցի (ուկրաիներեն՝ Скибинці), գյուղ Ուկրաինայի Վիննիցայի մարզի Պոգրեբիշչեի շրջանում։
2001 թվականի տվյալներով Սկիբինցի գյուղում բնակվում էր 310 մարդ։ Բնակավայրը զբաղեցնում է 0,216 կմ² տարածք։ Բնակչության խտությունը կազմում էր 1435,19 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(8766) Նիգեր

(8766) Նիգեր (անգլ.՝ Niger), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,057555 ա. մ., առավելագույնը մոտենում է 2,5918 ա. մ. հեռավորության վրա և հեռանում 3,5233 ա. մ.։ Արեգակի շուրջ մեկ ամբողջական պտույտ է կատարում 1952,81 երկրային օրվա ընթացքում, իր ուղեծրով շարժվելով միջինում 0,18435 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8766) Նիգեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հնդկացորեն թաթարական

Հնդկացորեն թաթարական (լատ.՝ Fagopyrum tataricum), մատիտեղազգիների ընտանիքի հնդկացորենի ցեղի միամյա մոլախոստ։ Գարնանային մոլախոտ է։
Ունի դարչնագույն, զարգացած առանցքային արմատներ և բոլոր կողմերից տարածող մազարմատներ։ Ցողունները կիսականգուն են, մերկ, հարթ, լավ ճյուղավորված, փաթաթվելու համեմատաբար պակաս հակումով։ Տարևները սրտաձև են։ Սերմնապտուղը եռանիստ-բրգաձև է, կանաչավուն գույնի։ Սերմը սև գույն ունի, խամրած։ Ծլում է վաղ գարնանը, ծաղկում հուլիս-օգոստոս-սեպտեմբեր ամիսներին։ Հանդիպում է Հյուսիսային Ամերիկայում, Չինաստանում, Բելառուսում։ Հայաստանում ավելի շատ տարածված է լեռնատափաստանային գոտում։


== Աղբյուրներ ==
Ռ․ Ս․ Կարապետյան - Հայաստանում տարածված մոլախոտերի ատլաս։ Լույս հրատարակչություն, Երևան, 1980
Տոչանկա

Տոչանկա (ռուս.՝ Точанка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Պոչկա գետի ձախ ափում՝ 26 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000006707
Հիդրոլոգիական ուսումնասիրությունների կոդը - 103000670
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Խոլոդովշչինա (այլ կիրառումներ)

Խոլոդովշչինա, կարող է վերաբերել՝

Խոլոդովշչինա - գյուղ, Ուկրաինայի Պոլտավայի մարզի Զենկովի շրջանում
Խոլոդովշչինա - գյուղ, Ուկրաինայի Սումիի մարզի Շոստկայի շրջանում
Ալեկոծություն (նկար)

Ալեկոծություն, Շաբանյանի նկարներից, որտեղ պատկերված է ծովի խռովահույզ, ալեկոծ վիճակը։ «Ալեկոծությունը» նկարը դիտողին մտերմացնում է բնության ծանոթ տարերքի հետ` գեղագիտական հաճույք պատճառելով նրան։


== Նկարագրություն ==
Տեսարանը ներկայացնում է ծովի մեջ երկարած, արհեստական պատնեշի նմանվող, սեղանաձև հարթ կտրվածքով մի ժայռ, որի շուրջը տեղի է ունենում ալեբախություն։ Ափ խուժող ալիքները թափով հարվածում են ժայռի կողերին, փրփուրների վերածվելով` վեր շպրտվում, խորտակվում ու ետ քաշվում` կրկնելու իրենց հարվածները։ Դրանք տպավորիչ են իրենց գոյացրած փրփրակալած թմբերով ու փոսորակներով` ստեղծելով ալեկոծությանը հարազատ տպավորություն։ Ալեկոծության տպավորությունը գագաթնակետին է հասցված ժայռապատնեշի հակադիր կողմին բախված և հսկայական բարձրությամբ վեր խոյացած փրփրակալած վիթխարի ալիքով` նմանվելով հսկայական ուժի ռումբի պայթյունից առաջացած ծխի քուլաների։ Ծովի տարերքի այս ցնցող տեսարանը թվում է սարսափելի, բայց միաժամանակ տպավորիչ ու գեղեցիկ։ Նկարիչը գեղանկարչորեն է պատկերել փրփրակալած ալիքները, որոնց սպիտակ բաշերն ընդգծված են ծովի պղտոր կապտականաչավուն մակերեսին, իսկ ժայռի հարթ մակերեսից թափվող ջրի հոսանքը հիշեցնում է ջրվեժ։
Ճիշտ է, ծովանկարում ալեկոծության թափը չի հասնում այնպիսի պաթետիկայի, ինչպիսին կարելի է տեսնել  Այվազովսկու ստեղծագործություններում, որոնք ռոմանտիկնկարչի գերզգայուն երևակայության ծնունդ են, բայց Շաբանյանի գործում ճշմարտությունը ճանաչողական իր հատկությամբ դիտողին մտերմացնում է բնության տարերքի հետ` գեղագիտական հաճույք պատճառելով նրան։


== Ծանոթագրություններ ==
Ամման

Ամման (արաբ․՝ عمان‎‎), Հորդանանի մայրաքաղաքը և երկրի ամենախոշոր քաղաքը։ Նախկինում անվանվել է Ռաբբաթ-Ամմոն, հելլենիստա-հռոմեական դարաշրջանում՝ Ֆիլադելֆիա։ VII-IX դարերում մտնում էր արաբական խալիֆայության կազմի մեջ։ 1516 թվականից և մինչև Առաջին համաշխարհային պատերազմի ավարտը գտնվել է Օսմանյան կայսրության կազմի մեջ։
Բնակչությունը՝ ▲4 007 526 մարդ (2015)։


== Պատմություն ==
Մ.թ.ա. XIII դարում Ամման քաղաքը (այն ժամանակ Ռաբբաթ-Ամմոն) Ամմոնյան թագավորության մայրաքաղաքն էր։ Այդ տարածքն ավելի ուշ գրավել են ասորիները, հետո՝ պարսիկները։ Եգիպտոսի հույն կառավարիչ Պտղոմեոս II Ֆիլադելֆը այն անվանափոխել է Ֆիլադելֆիայի։ Այն դառնում է նաբաթական թագավորության մաս մինչև 106 թվականը, ինչից հետո Ֆիլադելֆիան հայտնվում է հռոմեական վերահսկողության տակ և միանում է Դեկապոլիսին։
Մ.թ.ա. 326 թվականին քրիստոնեությունը դառնում է կայսրության հիմնական կրոնը, իսկ Ֆիլադելֆիան՝ բյուզանդական դարաշրջանի քրիստոնեության կենտրոն։ Այդ ժամանակաշրջանի եկեղեցիներից մեկը գտնվում է քաղաքի ամրոցում։
Ֆիլադելֆիան անվանափոխվել է Ամմանի Հասանիդների ժամանակաշրջանի ընթացքում։ Քաղաքն ավերվել է մի շարք երկրաշարժերի և տարերային աղետների հետևանքով և մինչև 1887 թվականը մնում էր ավերակների տեսքով։ Քաղաքի վերակառուցումը սկսվեց, երբ Օտոմանյան սուլթանը որոշում է կայացնում Ամմանով երկաթուղի անցկացնել՝ միացնելով Դամասկոսը և Մեդինան՝ դրանով իսկ հեշտացնելով և՛ ամենամյա հաջի ուխտագնացությունը, և՛ առևտուրը։


== Տնտեսություն ==
Քաղաքը համարվում է կարևոր արդյունաբերական կենտրոն։ Ամմանում կենտրոնացած են սննդի, ցեմենտի, նավթամշակման, տեքստիլ և ծխախոտի արդյունաբերությամբ զբաղվով ձեռնարկություններ։ Գործում է միջազգային օդանավակայան։
Ամմանում է գտնվում «Արաբ բանկ» բանկի գլխավոր գրասենյակը։


== Սպորտ ==
2009 թվականին Ամմանում անց է կացվել կրոսի աշխարհի առաջնությունը։


== Աշխարհագրություն և կլիմա ==
Քաղաքը գտնվում է Մեռյալ ծովից 35 կմ դեպի հյուսիս-արևելք, Միջերկրական ծովից 110 կմ դեպի արևելք և Երուսաղեմից 65 կմ դեպի արևելք։
Քաղաքը տեղակայված է յոթ բլուրների վրա, որոնք աստղի ձևով պատկերված են Հորդանանի դրոշի վրա։
Ամմանի կլիման մոտ է միջերկրածովյանին, սակայն տարբերվում է իր ցամաքայնությամբ։ Մեծ ազդեցություն ունի ծովի մակարդակից մեծ բարձրությունը (773 մ)։ Բոլոր տեղումները թափվում են բացառապես ձմռան սեզոնին, ձմռանը հաճախ ձյուն է տեղում և հաճախ լինում են ցրտահարություններ։ Քաղաքում շատ հաճախ ուժեղ մառախուղներ են լինում։


== Տեսարժան վայրեր ==
Թանգարաններ

Հորդանանի հնագիտական թանգարան
Ազգային ավանդույթների Հորդանանի թանգարան
Ժողովրդական բանահյուսության Հորդանանի թանգարան
Հորդանանի Համալսարանի հնագիտական թանգարան
Հորդանանի Համալսարանի մարդաբանական թանգարան
Դրամագիտության թանգարան / Հորդանանի կենտրոնական բանկ
Ավտոմոբիլային թագավորական թանգարանԱվերակներ

Ջեբել կալյաա («Ջեբել» բառը արաբերենից թարգմանաբար նշանակում է «լեռ»)
Ամֆիթատրոն, նախատեսված 6000 հանդիսատեսի համար։


== Բնակչություն ==


== Քույր-քաղաքներ ==


== Տես նաև ==
Հորդանան
Օսմանյան կայսրություն


== Ծանոթագրություններ ==


== Արտաքին հղումներ ==
Amman in Encyclopædia Britannica Online (անգլ.)
Կոլխոզնոե (գյուղ, Բալակլավայի շրջան)

Կոլխոզնոե (ուկրաիներեն՝ Колхозне, Ղրիմի թաթարերեն՝ Uzuncı), գյուղ Ուկրաինայի Սևաստոպոլի Բալակլավայի շրջանում։ Բնակավայրը նախկինում նաև անվանվել է Ուզունջա։
2001 թվականի տվյալներով Կոլխոզնոե գյուղում բնակվում էր 9 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոբինիա կպչուն

Ռոբինիա կպչուն (լատ.՝  R. viscosa Vent.), Բակլազգիների ընտանիքի, ռուբինա ցեղի բույս։ 


== Նկարագրություն ==
Տերևաթափ ծառ է՝ մինչև 12 մ բարձրությամբ, լայն սաղարթով և մինչև 35 սմ
տրամագծի բնով, որը ծածկված է հաստ գորշադարչնավուն, հարթ կեղևով։ Ընձյուղները, տերևակոթունները, ծաղկաբույլերի առանցքը, ծաղկակոթունը և բաժակը կպչուն են, քանի որ ծածկված են գեղձիկավոր մազմզուկներով։ Տերևների երկարությունը հասնում է մինչև 20 սմ-ի, կազմված 1 3-25 (երբեմն՝ 27) տերևիկներից։ Վերջիններս երկարավուն էլիպսաձև են, 2,5-4 սմ երկարությամբ և մինչև 2 սմ լայնությամբ,
կլորավուն կամ սեպաձև հիմքով և բութ գագաթով, սկզբում թեթևակի աղվամազապատ, ավելի ուշ՝ վերևի կողմից մերկ, վառ կանաչ, ներքևի կողմից մոխրավուն, մերկ
կամ մազմզուկապատ, տերևակիցները վերածվել են մախաթանման փշիկների։ Ծաղիկները վարդագույն են, մոտ 2 սմ երկարությամբ, առանց բուրմունքի, 6-15 հատ հավաքված գրեթե ուղղաձիգ ողկույզներում, որոնց երկարությունը հասնում է 5-1 0, լայնությունը՝ 4-5 սմ-ի։ Առագաստն ունի դեղին բիծ, բաժակը մուգ կարմիր է, նեղ եռանկյուն ատամիկներով։ Ունդերը երկարավուն գծանման են 5,5-9 սմ երկարությամբ և
մինչև 1,2 սմ լայնությամբ, ծայրին կեռ քթիկով, ծածկված գեղձիկավոր, խոզանականման աղվամազով։ Սերմերը երկարավուն երիկամաձև են, հարթ, դարչնագույն, անփայլ։ Սեզոնում ծաղկում է երկու անգամ, ապրիլ-մայիս ամիսներին և հուլիսին։ Պտուղները հասունանում են օգոստոս-սեպտեմբեր ամիսներին։


== Տարածվածություն ==
Տարածված է հյուսիսային Ամերիկայում, հյուսիսային Կարոլինայից մինչև Ալաբամա, Ալլեգանյան լեռներում։ Մեր հանրապետությունում մշակվում է Երևանում, Իջևանում, Նոյեմբերյանում, Բյուրականում։ Ամենուրեք աչքի է ընկնում մեծ դիմացկունությամբ անբարենպաստ պայմանների նկատմամբ, առատորեն ծաղկում և պտղաբերում է։ Պիտանի է ստորին և միջին լեռնային գոտիների բնակավայրերի կանաչապատման համար, ծովի մակերևույթից մինչև 1400-1500 մ բարձրությունների վրա։
Էկոլոգիական խումբը՝ IV:


== Ծանոթագրություններ ==
Kings and Queens

«Kings and Queens», 30 Seconds to Mars խմբի This Is War ալբոմի առաջին սինգլը։ Սինգլի թողարկումը ռադիոյով տեղի է ունեցել 2009 թվականի հոկտեմբերի 6-ին։ Ֆիզիկական կրիչով երգը թողարկվել է հոկտեմբերի 13-ին։


== Ստեղծագործությունների ցանկ ==
Բոլոր երգերը գրել է Ջարեդ Լետոն։

Digital download«Kings and Queens» (Album Version) — 5:47Digital download EP«Kings and Queens» (Album Version) — 5:47
«Night of the Hunter» (Static Revenger Redux) — 4:57
«Kings and Queens» (Innerpartysystem Remix Main) — 6:14Promo CD Single«Kings and Queens» (Radio Edit) — 5:05
«Kings and Queens» (Album Version) — 5:47EU CD single«Kings and Queens» (Album Version) — 5:47
«Kings and Queens» (Radio Edit) — 5:05UK White 7" Vinyl«Kings and Queens» (Radio Edit) — 5:05UK Black 7" Vinyl«Kings and Queens» (Album Version) — 5:47
«Night of the Hunter» (Static Revenger Redux) — 4:57UK Blue 7" Vinyl«Kings and Queens» (Album Version) — 5:47
«Night of the Hunter» (Static Revenger Redux) — 4:57


== Հիթ-շքերթ ==


== Պարգևներ ==


== Պարգևատրման անվանակարգը ==


== Օգտագործված երգեր ==
«Kings and Queens» երգը հնչել է գիշերային պահակների լեգենդը ֆիլմի թրեյլերում։
Ինչպես նաև երգը օգտագործվել է Սկայլայն ֆիլմում։
Սինգլը օգտագործվել է Ժամանակի Պահապանները ֆիլմում։
Սինգլը օգտագործվել է Ինչպես վարժեցնել վիշապին 2 ֆիլմում։


== Հավելյալ փաստեր ==
Սկզբից Ջարեդ Լետոն ցանկանում էր երգը անվանել Heaven and Hell, սակայն այն պատճառով որ գոյություն ունի ծանր մետալ խումբ այդ անունով, նա ստիպված պետք է հրաժարվեր այդ մտքից։ Կաղապար:Չկա АИ


== Ծանոթագրություններ ==


== Արտաքին հղումներ ==
Խմբի պաշտոնական կայք(անգլ.)
30 Seconds to Mars  էջը Յություբ տեսահոսթինգում
30 Seconds to Mars խմբի պրոֆիլը Last.fm կայքում
Եդովլյա

Եդովլյա (ռուս.՝ Едовля), գետ Ռուսաստանում, հոսում Վոլգոգրադի մարզում։ Գետաբերանը տեղակայված է Խոպյոր գետի աջ ափին՝ 74 կմ հեռավորության վրա։ Գետի երկարությունը 28 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010200512107000007834
Հիդրոլոգիական ուսումնասիրությունների կոդը - 107000783
Ավազանի կոդը -  05.01.02.005
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բուրբուլատովո

Բուրբուլատովո (ուկրաիներեն՝ Бурбулатове), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1750 թվականին։
2001 թվականի տվյալներով Բուրբուլատովո գյուղում բնակվում էր 468 մարդ։ Բնակավայրը զբաղեցնում է 0,73 կմ² տարածք։ Բնակչության խտությունը կազմում էր 641,1 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռեմեժ

Ռեմեժ (ռուս.՝ Ремежь), գետ Ռուսաստանում, հոսում է Կալուգայի մարզում։ Գետաբերանը տեղակայված է Ռեսսետա գետի աջ ափին՝ 120 կմ հեռավորության վրա։ Գետի երկարությունը 26 կմ է, ավազանի տարածքը 107 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Ուգրա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100412110000021313
Հիդրոլոգիական ուսումնասիրությունների կոդը - 110002131
Ավազանի կոդը - 09.01.01.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Wild (մինի ալբոմ)

«Wild» (թարգմ․՝ «Վայրի»), ավստրալիացի երգիչ Թրոյ Սիվանի չորրորդ մինի ալբոմը։ Այն թողարկվել է 2015 թվականի սեպտեմբերի 4-ին EMI Music Australia և Capitol Records լեյբլների կողմից։ Ալբոմի երգացանկը ներառում է վեց երգ, որից երկուսը համագործակցություն են այլ կատարողների հետ։
Ալբոմը գլխավորել է ավստրալիական ալբոմների հիթ շքերթը, իսկ Միացյալ Նահանգների Billboard 200 և Մեծ Բրիտանիայի ալբոմների պաշտոնական հիթ շքերթում զբաղեցրել է 5-րդ հորիզոնականը։


== Երգացանկ ==


== Charts ==


== Ծանոթագրություններ ==
Մալա

Անվան այլ կիրառումների համար տե՛ս՝ Մալա (այլ կիրառումներ)Մալա, գյուղ Արևմտյան Հայաստանում, Կիլիկիայի Ադանայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականին Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
(1595) Տանգա

(1595) Տանգա (անգլ.՝ Tanga), աստերոիդ աստերոիդների հիմնական գոտում։ Հայտնաբերվել է 1930 թվականի հունիսի 19-ին Սիրիլ Ջեքսոնի և Հարրի Վուդի կողմից Յոհանեսբուրգում։
Միջին հեռավորությունը Արեգակից կազմում է 2,644192 ա. մ., առավելագույնը մոտենում է 2,3515 ա. մ. հեռավորության վրա և հեռանում 2,9369 ա. մ.։ Արեգակի շուրջ մեկ ամբողջական պտույտ է կատարում 1570,5 երկրային օրվա ընթացքում, իր ուղեծրով շարժվելով միջինում 0,229226 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,16° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1595) Տանգա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(831) Ստատեիրա

(831) Ստատեիրա (անգլ.՝ Stateira), աստերոիդ աստերոիդների հիմնական գոտում։ Հայտնաբերվել է 1916 թվականի սեպտեմբերի 20-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,212546 ա. մ., առավելագույնը մոտենում է 1,8891 ա. մ. հեռավորության վրա և հեռանում 2,536 ա. մ.։ Արեգակի շուրջ մեկ ամբողջական պտույտ է կատարում 1202,09 երկրային օրվա ընթացքում, իր ուղեծրով շարժվելով միջինում 0,299478 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,84° անկյուն։
Ստատեիրա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(831) Ստատեիրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոտովիլովո (գյուղ, Տյոմկինսկի շրջան)

Մոտովիլովո (ռուս.՝ Мотовилово), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիկորվո

Նիկորվո (իտալերեն՝ Nicorvo), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 365 մարդ (2004 թվական)։ Խտությունը կազմում է 45 մարդ/կմ²։ Տարածքը 8 կմ² է։ Փոստային ինդեքս՝ 27020։ Հեռախոսային կոդ՝ 0384։
Կոմունայի հովանավորն է սուրբ Տերենտիանոս Թոդիացին։ Տոնը նշվում է սեպտեմբերի առաջին կիրակի օրը։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0384 52044


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Լերիեռ

Լերիեռ (ֆր.՝ Lairière), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 47 մարդ, բնակչության խտությունը` 3.59 մարդ/կմ²։ Բնակավայրը զբաղեցնում է 13.08 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ, Մոնպելիե քաղաքից` 135 կմ հարավ-արևմուտք, Կարկասոն քաղաքից` 25 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 32 աշխատունակ (15-64 տարեկան)  բնակիչ, որոնցից ակտիվ էին 20-ը, իսկ ոչ ակտիվները` 12։ Ակտիվության ցուցանիշը կազմում է 62,5 %։ 20 աշխատունակ մարդկանցից աշխատել է 11 անձ (7 տղամարդ և 4 կին)։ Գործազուրկ են եղել 9 անձ (3 տղամարդ և 6 կին)։ 12 անաշխատունակներից 1-ը եղել են աշակերտներ կամ ուսանողներ, 7-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աստերոիդների ցանկ (150701-150800)

Աստերոիդների ցանկ (150601-150700)  • Աստերոիդների ցանկ  • Աստերոիդների ցանկ (150801-150900)
 Աստերոիդների ցանկ (150601-150700)  • Աստերոիդների ցանկ  • Աստերոիդների ցանկ (150801-150900)
Սինի Մոնլիբեր

Սինի Մոնլիբեր (ֆր.՝ Signy-Montlibert), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 77 մարդ, բնակչության խտությունը` 12.58 մարդ/կմ²։ Բնակավայրը զբաղեցնում է 6.12 կմ² տարածք։


== Աշխարհագրություն ==
Գտնվում է Փարիզ քաղաքից 230 կմ արևելք, Շալոն ան Շամպայն քաղաքից 100 կմ հյուսիս-արևելք, Շառլվիլ Մեզիեր քաղաքից 50 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 48 աշխատունակ (15-64 տարեկան) բնակիչ, որոնցից ակտիվ էին 36-ը, իսկ ոչ ակտիվները` 12։ Ակտիվության ցուցանիշը կազմում է 75,0 %։ 36 աշխատունակ մարդկանցից աշխատել է 34 անձ (22 տղամարդ և 12 կին)։ Գործազուրկ են եղել 2 անձ (2 տղամարդ և 0 կին)։ 12 անաշխատունակներից 1-ը եղել են աշակերտներ կամ ուսանողներ, 4-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Միսեն Վիլհամս

Միսեն Վիլհամս (գերմաներեն՝ Missen-Wilhams), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Վերին Ալգոյ շրջանի կազմում։ Բնակչությունը կազմում է 1410 մարդ (ըստ 2010 թվականի դեկտեմբերի 31-ի) Տարածքը կազմում է 34,96 կմ²։ Պաշտոնական կոդ՝ 09 7 80 127։
Կումանը բաժանվում է 7 գյուղական համայնքների


== Ժողվրդավարություն ==
Ըստ 2010 թվականի մարդահամարի Միսեն Վիլհամսի բնակչությունը կազմում է 1410 մարդ։


== Պատկերասրահ ==

		
		
		
		
		


== Տես նաև ==
Բավարիայի բնակավայրերի ցանկ
Գերմանիայի վարչական բաժանում


== Ծանոթագրություններ ==


== Արտաքին հղումներ ==
Միսեն Վիլհամս պաշտոնական կայք
Միսեն Վիլհամսի զինանշանի պատմություն(չաշխատող հղում)
Միսեն Վիլհամսի վիճակագրական տվյալներ
Միսեն Վիլհամս Վիքիպահեստում
Հերհեր (Մարտունու շրջան)

Անվան այլ կիրառումների համար տե՛ս՝ Հերհեր (այլ կիրառումներ)Հերհեր, գյուղ Արցախի Հանրապետության Մարտունու շրջանում։ Պատմական վկայություններում առաջին անգամ հիշատակվում է XIV դարի արձանագրություններում։ Եղել է Վարանդա շրջանի հոգևոր կենտրոններից մեկը, այստեղ գտնվել է Ամարասի Սբ. Գրիգորիս վանքի ամառանոցը։ Գյուղը տարիների ընթացքում բաժանվել է երկու մասի՝ Վերին և Ներքին Շեն։ Գյուղը ունի 12 փողոց և ճանապարհով կապված է Քարահունջ, Սոս և Կարմիր Շուկա գյուղերի հետ։ Գյուղում գործում է դպրոց և մարզադահլիճ, կառուցված ֆրանսիական բարերարների օգնությամբ 2000 և 2011 թվականներին։


== Աշխարհագրություն ==
Համայնքը լեռնային է, ունի 922,9 հա տարածք, որից 718,03 հա գյուղատնտեսական նշանակության, 139,39 հա անտառային հողեր։ Հերհեր համայնքի սահմանային գոտով հոսում է Վարանդա գետի վտակը։ Համայնքի տարածքում առկա են թվով 7 աղբյուրներ` «Երե ջուր», «Չալունց», «Հոռեն քոլը», «Փաշին», «Պրպտան», «Ծլլոկ» և «Կռան»։


== Պատմություն ==
1950-ական թվականներին, Հերհեր գյուղի մոտ, ճանապարհ կառուցելու ժամանակ, գտնվել է հին գերեզման կարասային տիպի հարուստ թաղումներով նախաքրիստոնեական ժամանակների, ինչը վկայում է Հերհեր գյուղի տեղում հնադարյան բնակավայրի առկայության մասին։ Հերհեր գյուղի մասին առաջին ձեռագիր տեղեկությունը մեզ է հասել Հերհերի և Քարահունջ գյուղի միջև կնքված XIV դարի առուվաճառքի կալվածագրից։
1666 թվականին այստեղ կառուցվել է Ամարասի Սբ. Գրիգորիսի վանքի ամառանոցը։ 

Հերհերի ու Ծովատեղի թիկունքում XVIII դարում գտնվել է Քոչիզ սղնախը, որը դարձել էր 1720-կաններին օսմանական ուժերի դեմ հայերի պայքարի կենտրոններից մեկը։
Սովետական իշխանությունը շատ մեծ վնաս է հասցրել գյուղի քրիստոնեական հուշարձաններին, և գյուղի մտավորականությունը լարվել էր բոլշևիկների դեմ, ինչին նպաստել էր նաև Թևան Ստեփանյանի ապստամբության մասին հիշատակը։
Ղարաբաղյան հակամարտության տարիներին (1991-1994 թթ.) գյուղի տղամարդկանց մեծամասնությունը մասնակցել է Մարտունու շրջանի պաշտպանության մարտերում, թվով 165 հոգի, և մյուս տարածքների ազատագրման մեջ։


== Բնակչություն ==
Հերհեր համայնքի բնակչության թվաքանակը կազմում է 584 մարդ, կա 138 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ`անասնապահությամբ և հողագործությամբ։


== Պատմամշակութային հուշարձաններ ==
Գյուղում կա ազատամարտիկներին նվիրված հուշարձան, ինչպես նաև Երկրորդ համաշխարհային պատերազմի զոհերին նվիրված հուշարձան։ Համայնքի պատմամշակութային հուշարձաններն են` Սբ. Սարգիս եկեղեցի (1667-1676 թթ.), Սբ. Աստվածածին մատուռ (XVII դ.), գերեզմանոց (XVII-XVIII դդ.):


== Հասարարակական կառույցներ ==
2015 թվականի դրությամբ համայնքում գործում էր գյուղապետարան, մշակույթի տուն, բուժկետ, միջնակարգ դպրոց, որտեղ սովորում են 81 աշակերտներ։


== Գրականություն ==
Ս. Երեմյան. Հայաստանը ըստ Աշխարհացույցի
Բ. Ուլուբաբյան. Արցախը պատմական աղբյուրներում և պատմագիտական գրականության մեջ. Երևան. 1969 թ.
Բ. Ուլուբաբյան. Զրուցարան. Երևան. 1991 թ.


== Ծանոթագրություններ ==
Սան Ռոբերտու

Սան Ռոբերտու (պորտ.՝ São Roberto), համայնք Բրազիլիայում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 4563 մարդ՝ 2006 թվականի տվյալներով։ Գրավում է 227,458 կմ² տարածք։ Բնակչության խտությունը՝ 20,1 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 6.676.648,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.487,67 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,502 (տվյալները ՄԱԿ-ի զարգացման ծրագրի)։
Կամենկա (գյուղ, Մեշչյորսկոե գյուղական բնակավայր)

Անվան այլ կիրառումների համար տե՛ս՝ ԿամենկաԿամենկա (ռուս.՝ Каменка), գյուղ Ռուսաստանի, Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովոսիվերսկայա

Նովոսիվերսկայա (ռուս.՝ Новосиверская), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 542 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գռան-Կանարիա ԲԱ

«Գռան-Կանարիա բասկետբոլային ակումբ» (իսպ. անվանում՝ Club Baloncesto Gran Canaria), իսպանական պրոֆեսոնալ բասկետբոլային ակումբ, որը հանդես է գալիս Իսպանիայի ACB լիգայում։ Տեղակայված է Լաս Պալմաս քաղաքում (Կանարյան կղզիներ)։ Տան հանդիպումներն անցկացնում է «Ինսուլար դե Դեպորտես» մարզապալատում։ Հիմնադրվել է 1963 թվականին։ 1994-95 մրցաշրջանից հանդես է գալիս ACB լիգայում։


== Հովանավորչական անվանումները ==
«Կանարիաս տելեկոմ», 1999–2002
«Աունա/ Աունա Գռան-Կանարիա», 2002–2004
«Գռան-Կանարիա գրուպո դունաս», 2006–2007
«Կալիսե Գռան-Կանարիա», 2007–2009
«Գրան Կանարիա», 2009–2012
«Հերբալայֆ Գռան-Կանարիա», 2012–այժմ


== Մրցանակներ և այլ նվաճումներ ==


=== Գավաթներ ===
2-րդ դիվիզիոնի առաջնություններ (2)
1ա Դիվիզիոն Բ (1), 1991
Լիգա EBA, (1) 1995
Տոյոտայի գավաթ (7)
2003, 2004, 2005, 2006, 2007, 2012, 2013
Կանարիայի գավաթ (4)
2006, 2007, 2008, 2010


=== Անհատական մրցանակներ ===
«All-ACB» խորհրդանշական թիմ

Ջեյսի Քերոլ, 2011Եվրագավաթի երկրորդ խորհրդանշական թիմ

Ջեյմս Ավգուստին, 2010


== Արտաքին հղումներ ==
Պաշտոնական կայք
Պոզորիխա (Պեչորայի վտակ)

Անվան այլ կիրառումների համար տե՛ս՝ Պոզորիխա (այլ կիրառումներ)Պոզորիխա (ռուս.՝ Позориха), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի աջ ափին՝ 968 կմ հեռավորության վրա։ Գետի երկարությունը կազմում է 11 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000063184
Կոդը ըստ հիդրոլոգիական հետազոտության (ՌԴ) — 103006318
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Սալացե

Սալացե (էստ․՝ Salatse), գյուղ Էստոնիայի Լյաենե-Վիրումաա նահանգի Վիհուլա շրջանում։
2011 թվականի տվյալներով գյուղում բնակվում էր 16 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ադա Կոլաու

Ադա Կոլաու (կատ.՝ Ada Colau Ballano, մարտի 3, 1974(1974-03-03), Բարսելոնա, Իսպանիա), իսպանացի քաղաքական և հասարակական գործիչ, 2015 թվականի հունիսի 13-ից՝ Բարսելոնայի քաղաքապետ և այս պաշտոնը զբաղեցրած առաջին կինը։ Եղել է Plataforma de Afectados por la Hipoteca (PAH) («Հիփոթեքային վարկերից տուժածների համար հարթակ») կազմակերպության հիմնադիրներից մեկը, որը ստեղծվել է 2009 թվականին Բարսելոնայում բնակիչների վտարման թվի աճի հետ կապված, որոնք ժամանակին չէին կարողացել վճարել հիփոթեքային վարկերը։


== Կենսագրություն ==
Ադա Կոլաուն ծնվել է 1974 թվականի մարտի 3-ին Բարսելոնայում, մեծացել է Գինարդո շրջանում։ Փիլիսոփայություն է ուսանել Բարսելոնայի համալսարանում, բայց ընտանիքում ֆինանսական խնդիրների պատճառով ստիպված է եղել թողնել ուսումը։
2009 թվականին եղել է Plataforma de Afectados por la Hipoteca (PAH) («Հիփոթեքային վարկերից տուժածների համար հարթակ») կազմակերպության հիմնադիրներից մեկը և մինչև 2014 թվականը հանդես է եկել որպես այդ կազմակերպության գլխավոր քարտուղար։ 2013 թվականին ներկայացնելով կազմակերպությունը բնակարանային ճգնաժամի հարցերով խորհրդարանական լսումների ժամանակ՝ բանկային ասոցիացիայի իսպանուհի ներկայացուցչուհուն անվանել է «հանցագործ», որից հետո հայտնի է դարձել համազգային մասշտաբով։


== Քաղաքական գործունեություն ==

2014 թվականի մայիսի 7-ին Ադա Կոլաուն հայտարարել է Հիփոթեքային վարկերից տուժածների համար հարթակի ներկայացուցչի պաշտոնից հեռանալու մասին, որից հետո սկսել է զբաղվել քաղաքական գործունեությամբ։ 2014 թվականի հունիսից եղել է քաղաքացիական Barcelona en Comú հարթակի հասարակայնության հետ կապերի ներկայացուցիչ։


== Մրցանակներ ==
2013 թվական - Award for Human Rights, Մարդու իրավունքների համար Բարսելոնայի կինոփառատոն
2013 թվական - Award for Defenders of Social Right, Ռաֆայել Մայորալի հետ միասին
2013 թվական - European Citizens' Prize
2013 թվական - United Women Prize Artistas Intérpretes, Sociedad de Gestión (AISGE) կազմակերպությունից։


== Հրատարակումներ ==


=== Գրքեր ===
2012 - Ada Colau and Adria Alemany, Mortgaged Lives։ Անգլերեն թարգմանություն՝ Միշել Տերան։
2013 - Ada Colau and Adria Alemany, Yes you can! Chronicle of a small great victory. Editorial Destino, Collection Imago Mundi, 19 April 2013, 978-84-233-4690-5, 96 pp.


=== Հոդվածներ ===
2011 - Ada Colau, How to stop an eviction, Platform for People Affected by Mortgages (PAH), July 2011.
2014 - Ada Colau, Making the democratic revolution happen, Diario Público, 5 December 2014.


== Ծանոթագրություններ ==
Վալերի Ռյումին

|}
Վալերի Վիկտորովիչ Ռյումին (ռուս.՝ Валерий Викторович Рюмин, օգոստոսի 16, 1939(1939-08-16), Կոմսոմոլսկ-նա-Ամուրե, Խաբարովսկի երկրամաս, ՌԽՖՍՀ, ԽՍՀՄ - հունիսի 6, 2022(2022-06-06), Միտիշչի, Մոսկվայի մարզ, Ռուսաստան), խորհրդային տիեզերագնաց-օդաչու, Խորհրդային Միության կրկնակի հերոս (1979, 1980), Հունգարիայի ժողովրդական Հանրապետության (1980), Վիետնամի Սոցիալիստական Հանրապետության աշխատանքի (1980), Կուբայի Հանրապետության հերոս (1980)։ 
Ծնվել է 1939 թվականի օգոստոսի 16-ին՝ Խաբարովսկի երկրամասի Ամուրի Կոմսոմոլսկ քաղաքում։ Տիեզերագնացների ջոկատում է ընգրկվել 1973 թվականին։ Ավարտել է Մոսկվայի անտառատեխինստիտուտը։
1977 թվականի հոկտեմբերի 9-11-ին Վլադիմիր Կովալյոնոկի հետ, որպես բորտինժեներ, թռիչք է կատարել «Սոյուզ-25» տիեզերանավով։ 1979 թվականի փետրվարի 25-ին, Վլադիմիր Լյախովի հետ, որպես բորտինժեներ, թռիչք է կատարել «Սոյուզ-32» տիեզերանավով, և թռիչքը տևել է մինչև 1979 թվականի օգոստոսի 19-ը (175 օր)։ 1980 թվականի ապրիլի 9-ին Լեոնիդ Պոպով հետ, որպես բորտինժեներ, թռիչք է կատարել «Սոյուզ-35» տիեզերանավով։ Ապրիլի 10-ին տիեզերանավը կցվել է «Սալյուտ- 6»—«Պրոգրես-8» ուղեծրային համալիրին, և տիեզերագնացները թռիչքը շարունակել են «Աալյուտ-6» ուղեծրակայանով։ Վերջինին թռիչքի ընթացքում կցվել են «Սոյուզ-36» (մայիսի 27-ին տիեզերագնացներ՝ Վալերի Կուբասով, Բերտալան Ֆարկաշ), «Սոյուզ Տ-2» (հունիսի 5-ին տիեզերագնացներ՝ Յուրի Մալիշև, Վլադիմիր Ակսյոնով), «Սոյուզ-37» (հուլիսի 24-ին տիեզերագնացներ՝ Վիկտոր Գորբատկո, Ֆամ Տուան), «Սոյուզ-38» (սեպտեմբերի 19-ին տիեզերագնացներ՝ Յուրի Ռոմանենկո, Առնալդո Տամայո Մենդես) տիեգերանավերը՝ «Պրոգրես-9, 10,11» ավտոմատ բեռնափոխադրական տիեզերանավերը։ 1980 թվականի հոկտեմբերի 11-ին Լեոնիդ Պոպովի հետ վայրէջք է կատարել «Սոյուզ-37» տիեզերանավով (թռիչքը տևել է 185 օր)։


== Ծանոթագրություններ ==


== Արտաքին հղումներ ==
Տիեզերագնաց Վալերի Ռյումին
Բիսկվիթ (անգլախոս երկրներում)

Բիսկվիթ, (անգլ.՝ biscuit) անգլախոս երկրներում նշանակում է թխվածք, որը պատրաստված է ալյուրից։


== Տերմին ==
Անգլերեն բառ «բիսկվիթ» տարբերվում է ռուսերեն «բիսկվիթ» տերմինից, որը սովորաբար հասկացվում է բիսկվիթի խմոր։
«Բիսկվիթ» տերմինն իր հերթին օգտագործվում է երկու բոլորովին տարբեր սննդամթերք նշելու համար՝ Հյուսիսային Ամերիկայում և Բրիտանական համագործակցության երկրներում։


== Նկարագրություն ==
Միացյալ նահանգներում բիսկվիթ, դա փոքրիկ, փափուկ, թթխմորով հաց է, որը նման է սկոնի։ ԱՄՆ-ի հարավում կա տարածաշրջանային տերմին՝ «Beaten biscuit», որը նշանակում է արտադրանք, որն ավելի մոտ է բրիտանական ձևին։
Բրիտանական համագործակցության երկրներում բիսկվիթը, դա փոքր և անպայման ամուր, հաճախ քաղցր, թխած արտադրանք է նաև կանվանեին թխվածքաբլիթներ, և հաց կամ թխվածքաբլիթ՝ Կանադայում։ Թխվածքաբլիթներ Բրիտանական կղզիներումում կարող է լինել քաղցր, կամ անհամ, ինչպիսիք են ՝ շոկոլադե կեքսերը, կարմրահեր ընկույզը, սերուցքով տորթեր կամ «Nice» թխվածքաբլիթներ։


== Ծանոթագրություններ ==